CELEX: 52004SC1067
Language: mt
Date: 2004-09-08 00:00:00
Title: Rakkomandazzjoni għal deċiżjoni tal-Kunsill li tawtorizza lill-Kummissjoni tinnegozja l-kundizzjonijiet għall-adeżjoni tal-Kummissjoni mal-Ftehim tal-Kummissjoni Eknomika għall-Ewropa tan-Nazzjonijiet Uniti (UN-ECE) dwar l-Adozzjoni ta’ Kundizzjonijiet Uniformi għal Spezzjonijiet Tekniċi Perjodiċifuq Vetturi bir-Roti u l-Għarfien Reċiproku ta’ Spezzjonijiet bħal dawn (Magħmul fi Vjenna fit-13 ta’ Novembru 1997) {SEC(2004)1056}

Avviż Legali Importanti

|

52004SC1067

Rakkomandazzjoni għal deċiżjoni tal-Kunsill li tawtorizza lill-Kummissjoni tinnegozja l-kundizzjonijiet għall-adeżjoni tal-Kummissjoni mal-Ftehim tal-Kummissjoni Eknomika għall-Ewropa tan-Nazzjonijiet Uniti (UN-ECE) dwar l-Adozzjoni ta’ Kundizzjonijiet Uniformi għal Spezzjonijiet Tekniċi Perjodiċifuq Vetturi bir-Roti u l-Għarfien Reċiproku ta’ Spezzjonijiet bħal dawn (Magħmul fi Vjenna fit-13 ta’ Novembru 1997) {SEC(2004)1056}  /* SEK/2004/1067 finali */  

	[pic] | IL-KUMMISSJONI TAL-KOMUNITAJIET EWROPEJ |Brussell, 08.09.2004SEG(2004)1067 finaliRakkomandazzjoni għalDEĊIŻJONI TAL-KUNSILLli tawtorizza lill-Kummissjoni tinnegozja l-kundizzjonijiet għall-adeżjoni tal-Kummissjoni mal-Ftehim tal-Kummissjoni Eknomika għall-Ewropa tan-Nazzjonijiet Uniti (UN-ECE) dwar l-Adozzjoni ta’ Kundizzjonijiet Uniformi għal Spezzjonijiet Tekniċi Perjodiċifuq Vetturi bir-Roti u l-Għarfien Reċiproku ta’ Spezzjonijiet bħal dawn (Magħmul fi Vjenna fit-13 ta’ Novembru 1997){SEC(2004)1056}(ippreżentat mill-Kummissjoni)1. SFONDIl-Ftehim UN-ECE ta’ l-1958 dwar il-ħtiġijiet tekniċi għall-vetturi bir-roti, li aderixxiet miegħu l-Komunità fl-24 ta’ Marzu 1998, tfassal sabiex jiġu żviluppati preskrizzjonijiet tekniċi uniformi għall-bini u l-approvazzjoni tat-tip ta’ vetturi ġodda. L-għan tal-Ftehim UN-ECE ta’ l-1997 dwar l-Ispezzjoni tal-Vetturi huwa li jiġu stabbiliti Regoli għall-ispezzjonijiet tekniċi perjodiċi għal vetturi bir-roti rreġistrati jew użati fit-territorju tal-Partijiet Kontraenti għall-Ftehim.L-oqsma ta’ kompetenza tal-Ftehim ta’ Spezzjoni tal-Vetturi huma kollha suġġetti għall-azzjoni Komunitarja. Jidħlu fl-ambitu tad-Direttiva tal-Kunsill 96/96/KE dwar it-tqarrib tal-liġijiet ta' l-Istati Membri marbuta mat-testijiet tekniċi perjodiċi (test tal-VRT) għall-vetturi bil-mutur u t-trejlers tagħhom, kif emendata mid-Direttiva 2001/11/KE (testjar fuq il-vetturi kummerċjali tal-mezz għal-limitazzjoni tal-ħeffa tagħhom) u d-Direttiva 2003/27/KE (testjar ta’ l-emissjonijiet ta’ l-ekżost mill-vetturi bil-mutur). Dawn id-direttivi jispeċifikaw ħtiġijiet minimi u xi Stati Membri jmorru lil hinn minnhom.S’issa, seba’ Stati aderixxew għall-Ftehim dwar l-Ispezzjoni tal-vetturi: l-Estonja, l-Olanda, il-Finlandja, l-Ungerija, ir-Rumanija, il-Federazzjoni Russa u l-Bulgarija. L-Artikolu 4 tal-ftehim ta’ l-1997 jipprevedi li l-adeżjoni mal-Ftehim dwar l-Ispezzjoni tal-Vetturi hija miftuħa għal Organizzazzjonijiet Reġjonali għall-Integrazzjoni Ekonomika, li l-Istati Membri ttrasferewlhom is-setgħat fl-oqsma koperti mill-Ftehim, fosthom is-setgħa li jieħdu deċiżjonijiet li jorbtu lill-Istati Membri tagħhom, referenza espliċita għall-Komunità. L-adeżjoni ta’ l-UE għall-Ftehim dwar l-Ispezzjonijiet tal-Vetturi se jagħti lill-Komunità, mutatis mutandis, 25 vot minn total ta’ 28.2. IT-TĦADDIM TAS-SETGĦAT FIl-QASAM TA’ L-ISPEZZJONIJIET TEKNIĊI FUQ IL-VETTURI (VRT)Il-Ftehim ta’ l-1997 dwar l-Ispezzjoni tal-Vetturi jaqa’ taħt ir-responsabbiltà tal-Grupp ta’ Ħidma 29 tal-UN-ECE, korp sussidjarju tal-Kumitat għat-Trasport fuq l-Art tal-UN-ECE, li għandu wkoll f’idejh il-ġestjoni tal-Ftehim ta’ l-1958 dwar il-Bini tal-Vetturi3. NegozjatiXi klawżoli tal-Ftehim dwar l-Ispezzjoni tal-vetturi jeħtieġu xi adattamenti jew kjarifiċi sabiex ikunu konformi mal-leġiżlazzjoni Ewropea.Ta' importanza kbira huwa l-fatt li hemm żewġ aspetti li jinħtieġu adattament jew kjarifika : l-Artikolu 1 u l-Artikolu 12 għandhom jiġu emendati sabiex jiġi ċċarat il-kunċett ta’ l-għarfien reċiproku taċ-ċertifikazzjoni li l-vettura tkun xierqa għat-triq sabiex l-ambitu tagħha jiġi llimitat għal għoti tal-libertà tal-moviment lill-vetturi madwar it-territorju ta’ l-UE. Il-Ftehim dwar l-Ispezzjoni tal-Vetturi m’għandux jippermetti li vettura tingħata ċertifikat li tkun xierqa għat-triq ħlief fil-Parti Kontraenti fejn hi rreġistrata, sakemm ma jkunx hemm ftehim bilaterali bejn il-Partijiet Kontraenti fejn il-vettura hija rreġistrata u u fejn hi ttestjata.Hemm ukoll punti tekniċi dettaljati fir-Regola Nru 1 tal-Ftehim li jkollhom bżonn jinbidlu, jiġifieri t-tħassir tal-ħtiġijiet tat-testijiet li jikkonċernaw sistemi ta' l-arja kkundizzjonata jew ta' tkessiħ, għallinqas sa żmien meta jkunu jistgħu jiġu żviluppati u approvati metodi ta’ ttestjar li jkunu aċċettabbli.Fil-fatt, xi wħud mill-modifiki meħtieġa sabiex il-Ftehim dwar l-Ispezzjoni tal-Vetturi jsir għal kollox konformi mal-leġiżlazzjoni Ewropea diġà qegħdin fil-proċess li jiġu implimentati. Waqt in-negozjati u fl-adeżjoni, il-Kummissjoni se tistqarr li mhix se tapplika l-klawżoli tal-Ftehim li mhumiex għal kollox konformi mal-leġiżlazzjoni Ewropea (ara d-direttivi tan-negozjar fl-Anness). Fejn meħtieġ, jistgħu jsiru modifiki minuri wara l-adeżjoni tal-Komunità għall-Ftehim. Il-voti li se jkollha l-Komunità fil-Grupp ta’ Ħidma 29 se jqiegħduha f’pożizzjoni fejn tista’ tkun tista’ tinfluwenza bil-qawwa l-iżviluppi tal-ġejjieni.Huwa essenzjali l-Komunità taderixxi mal-Ftehim dwar l-Ispezzjoni tal-Vetturi sabiex tiżgura l-koerenza minn perspettiva Komunitarja bejn l-istandards ta’ l-ispezzjonijiet tekniċi tal-vetturi fit-triq u dawk ta’ l-approvazzjoni tat-tip, li t-tnejn jaqgħu taħt ir-responsabbiltà tal-Grupp ta’ Ħidma 29 tal-UN-ECE.Fid-dawl ta’ dak li ntqal fuq, il-Kummissjoni tirrakkomanda lill-Kunsill li jawtorizza lill-Kummissjoni:-  biex, mill-aktar fis possibbli, tinnegozja ftehim għall-adeżjoni tal-Komunità mal-Ftehim dwar l-Ispezzjoni tal-Vetturi.-  biex tmexxi n-negozjati b’konsultazzjoni ma’ kumitat konsultattiv speċjali maħtur mill-Kunsill, f’konformità mad-direttivi tan-negozjar fl-anness.ANNESS Direttiva tan-negozjar1. L-għan ta’ dawn in-negozjati huwa biex, mill-aktar fis possibbli, il-Komunità Ewropea taderixxi mal-Ftehim ECE dwar l-Ispezzjoni tal-Vetturi.2. Waqt in-negozjati, il-Kummissjoni trid, b’mod partikolari:-  tiżgura li, f’oqsma fejn il-kompetenza hija tal-Komunità, il-Komunità tivvota bin-numri ta’ voti ta’ l-Istati Membri tagħha li huma membri tal-Kummissjoni Ekonomika għall-Ewropa, b’applikazzjoni ta’ l-Artikolu 4(1) tal-Ftehim dwar l-Ispezzjoni tal-Vetturi.-  tistqarr, fi qbil ma’ l-Artikolu 2(4) tal-Ftehim dwar l-Ispezzjoni tal-Vetturi, li l-Komunità mhix se tapplika-  id-dispożizzjoni ta’ l-Artikolu 1 dwar l-għarfien reċiproku ta’ l-ispezzjonijiet li jsiru mill-Istati Membri;-  l-Artikolu 12 tal-Ftehim dwar l-Ispezzjoni tal-Vetturi għall-ftehim bilaterali bħala kundizzjoni minn qabel għall-ispezzjonijiet tekniċi mwettqa minn korpi ta' spezzjoni teknika f'isem Stat Membru ieħor; u-  ir-Regola Nru 1 dwar id-dispożizzjonijiet uniformi għall-ispezzjonijiet tekniċi perjodiċi fuq vetturi bir-roti f'dak li għandu x'jaqsam mal-ħarsien ta' l-ambjent;sakemm ma jkunux għal kollox konformi mal-leġiżlazzjoni Komunitarja.-  tisptipola li l-Komunità żżomm id-dritt li tiddikjara f’kull żmien, fi qbil ma’ l-Artikolu 2(2) tal-Ftehim dwar l-Ispezzjoni tal-Vetturi, li mhix se tapplika xi Regola(i) partikolari annessa(i) ma’ dan il-Ftehim;-  tistqarr li ma tqisx lilha nnifisha marbuta mill-Artikolu (8) tal-Ftehim dwar l-ispezzjoni tal-Vetturi li għandu x’jaqsam ma’ l-arbitraġġ ta’ tilwim bejn żewġ Partijiet Kontraenti jew aktar.